Deptford
Deptford je kvart londonskog borougha Lewisham na jugoistoku Engleske u grofoviji Greater London.

Geografske karakteristike 

Deptford leži duž rijeke Temze, udaljen oko 8 km  istočno od Charing Crossa.

Historija 

Tokom historije bio je dio Grofovije Kent - 1900. dobio je status Metropolitanskog borougha, ali je već 1965. postao dio Londona, u sklopu novostvorene Grofovije Greater London.

Svoje ime deep ford (duboki gaz) dobio je zbog gaza preko rijeke Ravensbourne, to je mjesto gdje se danas nalazi most. To je inače bio prijelaz na drevnom putu iz Londona za Dover i Canterbury.
Deptford se spominje u Chaucerovim Kenterberijskim pričama iz 14. vijeka.

Jedan dio Deptforda iznikao je pored gaza (kasnijeg mosta), a drugi dio nazvan Deptford Strand pored Temze.

Kralj Henry VIII je  1513. osnovao brodogradilište u Deptfordu, koje je gradilo brodove za Kraljevsku mornaricu. U 18. vijeku osnovan je logistički centar (Victualling Yard) za snabdjevanje brodova.

Brodogradilište je zatvoreno 1869., a logistički centar radio je sve do 1961. 

Prva željeznica iz Londona preko Deptforda za Greenwich podignuta je 1836.

Svojevremeno je veliki industrijski pogon bila tvornica brodskih mašina, koju je osnovao inženjer John Penn (1805.- 1878.), koji je pored Deptfordske imao i tvornicu u Greenwichu.

Izvori

Vanjske veze 

 Deptford  

Distrikti Londona